**УПУТСТВО АУТОРИМА ЗА ПРИПРЕМУ РАДОВА**

 **ОПШТЕ НАПОМЕНЕ**

* Радови се шаљу електронском поштом као прилог (*attachment*), у формату *Microsoft Word Document (.docx)* или *Microsoft Word 97–2003 Document (.doc*) или неког другог едитора текста отвореног кода;
* Радови треба да буду опремљени напоменама, наведеном литературом, кључним ријечима и сажетком;
* Рад треба да садржи најмање 15.000 и највише 30.000 карактера са размаком (до 15 страница);
* Ворд документ треба именовати на сљедећи начин: име и презиме (првог) аутора, наслов рада;
* У тексту користити фонт *Times New Roman* величина фонта 12, ћирилица, са проредом 1,5; стил *Normal* + *Justify* (поравнато са обје стране маргине). Први ред увучен аутоматски (Col 1);
* Језик рада треба да буде српски, написан ћирилицом или латиницом; Изузетак су радови на другим страним језицима тако да рад може бити и на неком од свјетских језика;
* Када се први пут наводи страно име у тексту, у загради треба да се стави име исписано у оригиналу, а сваки сљедећи пут треба да буде транскрибовано без помињања у оригиналу;
* На крају рада наводи се листа референци (литература, библиографија). Референце се наводе азбучним или абецедним редосљедом и не преводе се на језик рада;
* Напомене (фусноте) се дају при дну стране на којој се налази коментарисани дио текста, нумеришу се арапским бројевима у континуитету у цијелом тексту. Извори се наводе језиком коришћене публикације;
* Уколико стручни рад има прилоге у виду слика или табела обавезно се достављају као посебан прилог (attachment) у форматима (JPEG, TIFF, PNG). Аутор треба да их постави на одговарајућа мјеста у тексту;
* Аутори су одговорни за оригиналност рукописа и да није објављен раније. Примљени радови ће проћи поступак анонимне рецензије. Аутор чији је рад прихваћен не може да га објави у било ком облику и обиму у некој другој штампаној или електронској публикацији. Аутори радова који нису прихваћени немају никаквих обавеза према редакцији *Зборника*.
* Стил цитирања и навођења напомена (фусноте) и израде листе референци (литература, библиографија) на крају рада јесте Чикаго стил – *Chicago Style (Humanities)*. Погледати упутствана веб-адреси <https://www.chicagomanualofstyle.org/tools_citationguide.html>

Рад треба да буде уређен на сљедећи начин:

– У горњем лијевом углу, једно испод другог: име и презиме (свих) аутора (фонт *Times New Roman Bold*, величина 12), званичан назив установе и мјесто (*Times New Roman*, 12), имејл адреса аутора (*Times New Roman*, 12)

– Наслов рада (*Times New Roman Bold*, 16)

– Сажетак ( до 200 ријечи) и кључне ријечи (до 8 термина) (*Times New Roman*, 11)

– Текст рада (*Times New Roman*, 12) , поднаслови (*Times New Roman Bold*, 14), литература (*Times New Roman*, 12)

– Име и презиме (свих аутора), афилијација, наслов рада, сажетак и кључне ријечи на енглеском језику (истим фонтом и величином слова као на српском језику).